L 141/60
LT
Europos Sąjungos oficialusis leidinys
2023 5 31
c) užsakomojo dinamiško paskirstymo dalį, pagal 7 ir 8 straipsnius apimančią išteklius, skirtus paslaugoms, kurių prašoma pagal užsakomojo dinamiško paskirstymo mechanizmą; d) atsargos krizės atveju dalį, pagal 7 straipsnį apimančią išteklius, skirtus paslaugoms teikti, kai pateikiami dinamiški didelio prioriteto prašymai, o kitų tinklo dalių išteklių nepakanka.
4) Likus ne mažiau kaip 30 savaičių iki TPL pradžios dienos, Komisija dalyviams praneša apie jų dalis, teikiamas paslaugas ir susijusius požymius, taip pat apie jų vertę žetonais.
5) Pirmasis TPL prasideda, kai pradeda veikti GOVSATCOM duomenų centras, o jo trukmė – dveji metai.
TPL pasibaigus, prasideda kitas tokios pačios trukmės laikotarpis.
4 straipsnis GOVSATCOM paslaugų kompensavimas, žetonai ir sąskaitos 1)
Naudotojai dalijasi GOVSATCOM paslaugomis ir nustato jų prioritetus kompensacijų forma, naudodami žetonus.
2) Bazinė kompensacijos už paslaugą vertė yra kompensacijų, kurios skiriamos išteklių teikėjams už tai, kad jie suteikia paslaugoms teikti reikalingus išteklius, kurių konkretūs požymiai ir trukmė nurodomi atitinkamame paslaugos prašyme, suma.
Kompensacijos už paslaugą vertė yra a) 80 % bazinės kompensacijos vertės žemo prioritetiškumo prašymų atveju, b) 100 % bazinės kompensacijos vertės vidutinio prioritetiškumo prašymų atveju c) 130 % bazinės kompensacijos vertės didelio prioritetiškumo prašymų atveju.
3) Kiekvienas dalyvis turi savo dalyvio sąskaitą, kurioje saugomi jo žetonai.
Kiekviena dalyvio sąskaita dalijama į dvi dalis: a) iš anksto apmokėtą ir b) užsakomąją dalį, naudojamas atlyginti už paslaugas, kurių prašoma taikant atitinkamai dinamiškus išankstinio paskirstymo arba užsakomojo paskirstymo mechanizmus.
Dalyvis savo žetonus paskirsto pagal sąskaitos dalis iki 6 straipsnyje nurodyto TPL pradžios dienos, o TPL žetonai iš vienos dalies į kitą neperkeliami.
Likę iš anksto apmokėtos sąskaitos dalies žetonai TPL pabaigoje išskaičiuojami, kaip nurodyta 6 dalyje.
Dalyvių sąskaitas tvarko GOVSATCOM centras.
4) Per TPL, tarpininkaujant Komisijai, dalyvis gali naudoti eurus papildomiems žetonams įsigyti pagal tam TPL nustatytą žetonų konvertavimo į eurus kursą.
Komisija informuoja GOVSATCOM centrą ir papildomi žetonai pridedami prie atitinkamos dalyvio sąskaitos užsakomosios dalies.
5)
Dalyvis savo sąskaitoje esančius žetonus gali dovanoti kitam dalyviui.
Dovanojančiojo dalyvio GKI GOVSATCOM centrui pateikia prašymą pervesti žetonus iš vieno dalyvio sąskaitos į kitą, o priimančiojo dalyvio GKI pateikia prašymą priimti dovanojamus žetonus.
Žetonai iš dovanojančiojo dalyvio sąskaitos dalies (iš anksto apmokėtos arba užsakomosios) pervedami į tokią pačią gaunančiojo dalyvio sąskaitos dalį.
Dalyvis gali dovanoti žetonus iš 6 straipsnyje nurodytos fiksuoto paslaugų paskirstymo dalies kitam dalyviui, apie tai pranešdamas Komisijai.